ai4bharat/Pralekha huggingface dataset:
ক্রেতা, খাদ্যএবংগণবন্টনমন্ত্রক
‘এক দেশ এক মানক’ মিশন চালু করার সময় এসেছে এবং মাপকাঠি নির্ধারণে বিশ্বে ভারত অগ্রণী ভূমিকা নিতে পারে
কেন্দ্রীয় গ্রহক বিষয়ক, খাদ্য ও গণবন্টন মন্ত্রী শ্রী পীযূষ গোয়েল ভারতীয় মানক ব্যুরোর কাজকর্ম পর্যালোচনা করেছেন
নতুন দিল্লি, ২০ ফেব্রুয়ারী, ২০২১
‘এক দেশ এক মানক’ মিশন চালু করার সময় এসেছে এবং মান নিরূপনের ক্ষেত্রে ভারত বিশ্বে অগ্রণী ভূমিকা নিতে পারে। ভারতীয় মানক ব্যুরোর  কাজকর্ম পর্যালোচনা করে একথা বলেন কেন্দ্রীয় গ্রাহক বিষয়ক, খাদ্য ও গণবন্টন মন্ত্রী শ্রী পীযূষ গোয়েল। তিনি আরও বলেন, জাতীয় স্তরে এই মানক মিশনে সব ধরনের সামগ্রী ও পরিষেবাকে অন্তর্ভুক্ত করতে হবে, যাতে সারা দেশে সরকারি সংগ্রহ ব্যবস্থা এবং বরাত দেওয়ার ক্ষেত্রে এক অভিন্নতা ও মানক ব্যবস্থা কার্যকর করা যায়।
তিনি বলেন, একটি দেশের সক্ষমতা ও বৈশিষ্টগুলি সেই দেশের পণ্যসামগ্রীর মানের ওপর নির্ভর করে থাকে। তাই ভারতের কাছে আর বিলম্ব না করে এক অভিন্ন মানক ব্যবস্থা চালু করার সময় এসেছে। শ্রী গোয়েল বলেন, ভারতীয় মানক ব্যুরোকে মান নিরূপণের ক্ষেত্রে বিশ্বের সঙ্গে সঙ্গতি বজায় রাখতে আন্তর্জাতিক স্তরে অংশিদারিত্বের সম্ভাবনা খতিয়ে দেখতে হবে। ভারতে মানক ব্যবস্থার গুণময় যাচাই পরিকাঠামো বিশ্বমানের করে তুলতে হবে বলে অভিমত প্রকাশ করে শ্রী গোয়েল বলেন, এক্ষেত্রে আধুনিক সরঞ্জাম ও সর্বাধুনিক প্রযুক্তির প্রয়োগ আরও বাড়াতে হবে। ভারতীয় মানক ব্যুরো এবং সরকারি নমুনা যাচাই কেন্দ্রগুলির মধ্যে পণ্য ও পরিষেবার গুণমান বিশ্লেষণে যে ঘাটতি রয়েছে তা অগ্রাধিকারের ভিত্তিতে অবিলম্বে মেটাতে হবে। বিভিন্ন প্রতিষ্ঠান এবং রাষ্ট্রায়ত্ব সংস্থার পণ্যসামগ্রীর ভিন্ন ভিন্ন গুণমানের কথা উল্লেখ করে শ্রী গোয়েল বলেন, এই গুণমান ব্যবস্থাকে এক মানক ব্যবস্থার আওতায় নিয়ে আসতে হবে। সরকারি এবং বেসরকারি স্তরে অভিন্ন গুণমান ব্যবস্থা সুনিশ্চিত করতে শিল্পসংস্থাগুলিকেও আলাপ-আলোচনার জন্য আমন্ত্রণ জানাতে হবে। এমনকি, গুণমান সম্পর্কিত শংসাপত্র দেওয়ার ক্ষেত্রেও সমগ্র প্রক্রিয়ার সরলিকরণ করা প্রয়োজন, যাতে নকল করার প্রবণতা রোধ করা যায়।
শ্রী গোয়েল আরও বলেন, ভারতীয় মানক ব্যবস্থার আওতায় আরও বেশি শিল্পসামগ্রীকে নিয়ে আসতে হবে, যাতে পণ্য ও পরিষেবার অভিন্ন গুণমান বজায় রাখার ক্ষেত্রে ভারত বিশ্বের অগ্রণী হয়ে উঠতে পারে। অভিন্ন গুণমানের বিষয়টি দেশে সুনিশ্চিত করা গেলে গুণমান যাচাইয়ের জন্য আর বিদেশে যেতে হবে না। ভারতীয় মানক ব্যুরোর কাজকর্ম পর্যালোচনা বৈঠকে মন্ত্রকের আধিকারিকরা ছাড়াও মানক ব্যুরোর আধিকারিকরা উপস্থিত ছিলেন। এই বৈঠকে ভারতীয় মানক ব্যুরোর পক্ষ থেকে বিভিন্ন ক্ষেত্রে যেসমস্ত কাজকর্ম চলছে, সেই সম্পর্কে বিস্তারিত বিবরণ পেশ করা হয়।
প্রধানমন্ত্রীরদপ্তর
বিশিষ্ট মারাঠি গায়িকা সুলোচনা তাই চবনের প্রয়াণে শোক ও দুঃখ প্রকাশ প্রধানমন্ত্রীর
নয়াদিল্লি, ১০ ডিসেম্বর, ২০২২
বিশিষ্ট মারাঠি লাবনী গায়িকা সুলোচনা তাই চবনের মৃত্যুতে গভীর শোক ও দুঃখপ্রকাশ করেছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় তিনি বলেছেন :
“মহারাষ্ট্রীয় সংস্কৃতি, বিশেষত লাবনীর প্রসার ও বিকাশে তাঁর অসামান্য ভূমিকার জন্য সুলোচনা তাই চবন স্মরণীয় হয়ে থাকবেন আগামী প্রজন্মগুলির কাছে। সঙ্গীত ও নাটকের চর্চার সঙ্গে তাঁর আবেগ ও অনুভূতির যোগ ছিল নিবিড়। তাঁর প্রয়াণে আমি ব্যথাহত। তাঁর পরিবার-পরিজন এবং অনুরাগীদের আমি সমবেদনা জানাই। ওঁ শান্তি!”
PG/SKD/DM/
(
কর্পোরেটবিষয়সংক্রান্তমন্ত্রক
২০১৩-র কোম্পানী আইনের শাস্তিমূলক ব্যবস্হা পর্যালোচনা কমিটি শ্রী অরুণ জেটলির কাছে তাদের চূড়ান্ত রিপোর্ট পেশ করেছে
নয়াদিল্লি, ২৮ আগস্ট, ২০১৮
২০১৩-র কোম্পানী আইনের আওতায় শাস্তিমূলক ব্যবস্হা পর্যালোচনা বিষয়ক কমিটি, কেন্দ্রীয় অর্থমন্ত্রী শ্রী অরুণ জেটলির কাছে তাদের চূড়ান্ত রিপোর্ট পেশ করেছে। কমিটির প্রধান তথা কর্পোরেট বিষয়ক মন্ত্রকের সচিব শ্রী ইনজেটি শ্রীনিবাস এই রিপোর্টটি শ্রী জিটলীর হাতে তুলে দেন। এ বছরের জুলাই মাসে এই কমিটি গড়া হয়েছিল। কমিটি কোম্পানী আইনের সমস্ত ব্যবস্হাগুলি শাস্তিমূলক বিশ্লেষণ করার পর এগুলিকে আটটি শ্রেণীতে ভাগ করে। এর মধ্যে দুটি শ্রেণীকে গুরুতর ধরনের অপরাধ মোকাবিলার জন্য কঠোর শাস্তিবিধানের সংস্হান বজায় রাখার সুপারিশ করা হয়েছে। কেবল দুটি শ্রেণীর যেসব ত্রুটিবিচ্যুতি টেকনিক্যাল বা পদ্ধতিগত কারণে ঘটে থাকে সেগুলির জন্য অভ্যন্তরীণ পর্যায়ে ব্যবস্হা গ্রহণে সুপাশির করা হয়েছে। কমিটি তাদের সুপারিশে বলেছে যে এর ফলে একদিকে যেমন সহজে ব্যবসার সুবিধা বাড়বে, অন্যদিকে কর্পোরেট সংস্হাগুলির জন্য আইনের মান্যতাও বৃদ্ধি পাবে। অন্যদিকে ছোটেখাটো টেকনিক্যাল বা পদ্ধতিগত বিষয়গুলিকে অভ্যন্তরীণ পর্যায়ে সমাধান করতে পারলে বিশেষ আদালতগুলিতে মামলার বোঝাও কমবে। তবে কর্পোরেট ক্ষেত্রে প্রতারনার মোকাবিলায় আগের মতোই ব্যবস্হা গ্রহণের সুপারিশ করা হয়েছে। অন্যদিকে জাতীয় কোম্পানী আইন ট্রাইবুনালে কাজের বোঝাও যাতে কমানো যায় সে বিষয়েও এই কমিটি সুনির্দিষ্ট সুপারিশ করেছে। কর্পোরেট প্রশাসন সংক্রান্ত বিষয়েও কমিটির পক্ষ থেকে তাদের মতামত জানানো হয়েছে। ব্যবসা শুরু করা, নথিভুক্ত অফিস চালানো, বিনিয়োগকারীদের স্বার্থসুরক্ষা, অভিযোগ নিষ্পত্তি ব্যবস্হা, সুবিধাজনক মালিকানা এবং নিরপেক্ষ অধিকর্তাদের স্বাধীনতা বজায় রাখার পক্ষেও কমিটি তাদের সুপারিশে মতপ্রকাশ করেছে।
CG/PB/NS/…
(Visitor Counter : 105
প্রধানমন্ত্রীরদপ্তর
আগামী ১৭ অক্টোবর প্রধানমন্ত্রী কিষাণ সম্মেলন, ২০২২-এর উদ্বোধন করবেন প্রধানমন্ত্রী
৬০০টি প্রধানমন্ত্রী কিষাণ সমৃদ্ধি কেন্দ্র-এরও সূচনা করবেন তিনি
নয়াদিল্লি, ১৫ অক্টোবর ২০২২
প্রধানমন্ত্রী কিষাণ সম্মান সম্মেলন অনুষ্ঠিত হবে আগামী ১৭ অক্টোবর নয়াদিল্লির ভারতীয় কৃষি গবেষণা সংস্থায়। ঐদিন বেলা ১১-৩০ মিনিটে এর উদ্বোধন করবেন প্রধানমন্ত্রী শ্রী নরেন্দ্র মোদী। সম্মেলনে উপস্থিত থাকবেন দেশের বিভিন্ন প্রান্তের ১৩,৫০০ জন কৃষক এবং ১,৫০০-টির মতো কৃষি স্টার্ট-আপ সংস্থার প্রতিনিধিরা। এছাড়াও ভার্চ্যুয়াল মাধ্যমে দেশের বিভিন্ন সংস্থা ও সংগঠনের ১ কোটিরও বেশি কৃষক যোগ দেবেন এদিনের সম্মেলনে। গবেষক, নীতি রচয়িতা এবং সংশ্লিষ্ট অন্যান্য অংশীদারদের উপস্থিতিও এদিনের সম্মেলন সফল করে তুলতে সাহায্য করবে বলে মনে করা হচ্ছে।
ঐদিন কেন্দ্রীয় সার ও রসায়ন মন্ত্রকের ৬০০টি ‘প্রধানমন্ত্রী কিষাণ সমৃদ্ধি কেন্দ্র’-এরও আনুষ্ঠানিক সূচনা করবেন শ্রী নরেন্দ্র মোদী। এই কর্মসূচির আওতায় দেশের খুচরো সার বিক্রয় কেন্দ্রগুলি পর্যায়ক্রমে ‘প্রধানমন্ত্রী কিষাণ সমৃদ্ধি কেন্দ্র’-এ রূপান্তরিত হবে। এই কেন্দ্রগুলি থেকে কৃষকদের বিভিন্ন প্রয়োজন মেটানোর ব্যবস্থা করা হবে। এগুলি থেকে যোগান দেওয়া হবে সার, বীজ, সহায়ক কৃষি উপকরণ ইত্যাদি। এছাড়াও, মাটি, বীজ ও সার পরীক্ষারও ব্যবস্থা থাকবে সেখানে। এর বাইরে কৃষক ও কৃষিজীবীদের মধ্যে সচেতনতার প্রসার ঘটানো, বিভিন্ন সরকারি কর্মসূচি সম্পর্কে তাঁদের ওয়াকিবহাল করে তোলা এবং ব্লক ও জেলা পর্যায়ে কৃষি উপকরণের খুচরো বিক্রেতাদের ক্ষমতা ও দক্ষতা বাড়ানোর কাজে সহায়তা করা হবে এই কেন্দ্রগুলির মাধ্যমে। দেশের ৩ লক্ষ ৩০ হাজারেরও বেশি খুচরো সার বিক্রয় কেন্দ্রকে ‘প্রধানমন্ত্রী কিষাণ সমৃদ্ধি কেন্দ্র’-এ রূপান্তরিত করার পরিকল্পনা রয়েছে।
ঐদিনের অনুষ্ঠানে ‘প্রধানমন্ত্রী ভারতীয় জন উর্বরক পরিযোজনা’রও সূচনা করবেন শ্রী নরেন্দ্র মোদী। এর লক্ষ্য হল, ‘এক জাতি, অভিন্ন সার’ – এই নীতিকে সারা দেশে রূপায়িত করা। এই কর্মসূচির আওতায় ‘ভারত ইউরিয়া ব্যাগ’ এদিন আনুষ্ঠানিকভাবে চালু করবেন প্রধানমন্ত্রী। ‘ভারত’ ব্র্যান্ডের ইউরিয়া সার বিভিন্ন সংস্থার মাধ্যমে বিপণনের ব্যবস্থা করা হবে এই কর্মসূচি রূপায়ণের মাধ্যমে।
প্রসঙ্গত উল্লেখ্য, দেশের কৃষকদের সার্বিক কল্যাণে প্রধানমন্ত্রী শ্রী নরেন্দ্র মোদী প্রতিশ্রুতিবদ্ধ। তারই এক বিশেষ প্রতিফলন ঘটবে এদিনের বিভিন্ন কর্মসূচিতে। ‘প্রধানমন্ত্রী কিষাণ সম্মান নিধি’র দ্বাদশ কিস্তির ১৬ হাজার কোটি টাকা কৃষকদের নিজস্ব ব্যাঙ্ক অ্যাকাউন্টগুলিতে হস্তান্তরের কথাও এদিন ঘোষণা করবেন প্রধানমন্ত্রী। এই বিশেষ কর্মসূচির আওতায় যোগ্য কৃষক পরিবারগুলিকে বছরে ২ হাজার টাকা করে তিনটি সমান কিস্তিতে মোট ৬ হাজার টাকা দেওয়ার ব্যবস্থা রয়েছে হস্তান্তরের মাধ্যমে। ‘প্রধানমন্ত্রী কিষাণ সম্মান নিধি’র আওতায় এ পর্যন্ত কৃষকদের দেওয়া হয়েছে মোট ২ লক্ষ কোটি টাকারও বেশি।
কৃষি স্টার্ট-আপ কনক্লেভ ও প্রদর্শনীরও এদিন উদ্বোধন করবেন প্রধানমন্ত্রী। প্রায় ৩০০টির মতো স্টার্ট-আপ সংস্থা কৃষি সংক্রান্ত বিষয়ে তাদের উদ্ভাবন প্রচেষ্টার খণ্ডচিত্র তুলে ধরবে এই কনক্লেভ ও প্রদর্শনীতে। বিভিন্ন পর্বের আলোচনায় স্টার্ট-আপ প্রতিনিধিরা নিজেদের অভিজ্ঞতার কথাও তুলে ধরবেন সকলের সামনে।
এদিন প্রধানমন্ত্রীর কর্মসূচির মধ্যে রয়েছে ‘ইন্ডিয়ান এজ’ নামে সারের ওপর একটি ই-পত্রিকার আনুষ্ঠানিক প্রকাশ।
(PG/SKD/DM/
মন্ত্রিসভারঅর্থনৈতিকবিষয়সংক্রান্তকমিটি
মেসার্স সুভেন ফার্মাসিউটিক্যালস লিমিটেডে ৯,৫৮৯ কোটি টাকা পর্যন্ত বিদেশি বিনিয়োগের অনুমোদন দিল কেন্দ্রীয় মন্ত্রিসভা
নয়াদিল্লি, ১৩ সেপ্টেম্বর ২০২৩
মেসার্স সুভেন ফার্মাসিউটিক্যালস লিমিটেডে ৯,৫৮৯ কোটি টাকা পর্যন্ত বিদেশি বিনিয়োগের যে প্রস্তাব সাইপ্রাসের মেসার্স বারহিয়ান্ডা লিমিটেড দিয়েছে, প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি আজ তা অনুমোদন করেছে। রাষ্ট্রায়ত্ত ভারতীয় ওষুধ প্রস্তুতকারী সংস্থা মেসার্স সুভেন ফার্মাসিউটিক্যালস লিমিটেড, ভারতের ন্যাশনাল স্টক এক্সচেঞ্জ ও বম্বে স্টক এক্সচেঞ্জে নথিভুক্ত। এই অনুমোদনের জেরে সাইপ্রাসের মেসার্স বারহিয়ান্ডা লিমিটেড বাধ্যতামূলক ওপেন অফারে বর্তমান প্রোমোটার ও শেয়ার গ্রাহকদের কাছ থেকে শেয়ার হস্তান্তরের মাধ্যমে মেসার্স সুভেন ফার্মাসিউটিক্যালস লিমিটেডের ৭৬.১ শতাংশ পর্যন্ত ইক্যুইটি শেয়ার অধিগ্রহণ করতে পারে। এর ফলে, মেসার্স সুভেন ফার্মাসিউটিক্যালস লিমিটেডে মোট বিদেশি বিনিয়োগের হার বেড়ে ৯০.১ শতাংশ পর্যন্ত হতে পারে।
সেবি, রিজার্ভ ব্যাঙ্ক, কম্পিটিশন কমিশন অফ ইন্ডিয়া ও সংশ্লিষ্ট অন্যান্য সংস্থা এই প্রস্তাবটির মূল্যায়ন করেছে। তাদের মূল্যায়নের পর সব বিধি-নিয়ম মেনে চলার শর্তে প্রস্তাবটি অনুমোদন করা হয়।
মেসার্স বারহিয়ান্ডা লিমিটেডের সম্পূর্ণ মূলধন এসেছে মার্কিন যুক্তরাষ্ট্রে নথিবদ্ধ সংস্থা অ্যাডভেন্ট ইন্টারন্যাশনাল কর্পোরেশন থেকে। এটি ১৯৮৪ সালে গঠিত হয়। ৪২টি দেশে এর মোট বিনিয়োগের পরিমাণ প্রায় ৭৫ বিলিয়ন ডলার। অ্যাডভেন্ট ইন্ডিয়া ভারতে বিনিয়োগ শুরু করে ২০০৭ সালে। এ পর্যন্ত স্বাস্থ্য পরিষেবা, অর্থনৈতিক পরিষেবা, শিল্প উৎপাদন, ভোগ্যপণ্য এবং তথ্যপ্রযুক্তি ক্ষেত্রের সঙ্গে জড়িত ২০টি ভারতীয় কোম্পানিতে এই সংস্থা প্রায় ৩৪ হাজার কোটি টাকা বিনিয়োগ করেছে।
নতুন কর্মসংস্থানের সুযোগ সৃষ্টি এবং যন্ত্রপাতিতে বিনিয়োগের মাধ্যমে ভারতীয় কোম্পানির সক্ষমতা বৃদ্ধির লক্ষ্যে এই অনুমোদন দেওয়া হয়েছে। অ্যাডভেন্ট গ্রুপের সঙ্গে এই গাঁটছড়া, সুভেন ফার্মাসিউটিক্যালস লিমিটেডকে তার ব্যবসায়িক ক্ষেত্রের প্রসারে এবং কাজের দক্ষতা ও উৎপাদনশীলতা বৃদ্ধির মাধ্যমে তার বিকাশে সাহায্য করবে।
বিশ্বের সেরা প্রযুক্তি ও উদ্ভাবনী দক্ষতা আকর্ষণ করতে সরকার ফার্মাসিউটিক্যালস ক্ষেত্রে বিনিয়োগ-বান্ধব প্রত্যক্ষ বিদেশি বিনিয়োগ নীতি প্রণয়ন করেছে। এতে অর্থনৈতিক বিকাশের গতি ত্বরান্বিত হবে, দেশীয় উৎপাদনশীলতা ও প্রতিযোগিতায় টিঁকে থাকার ক্ষমতা বাড়বে, নতুন কর্মসংস্থানের সৃষ্টি হবে।
প্রত্যক্ষ বিদেশি বিনিয়োগ নীতি অনুসারে নতুন ফার্মাসিউটিক্যালস প্রকল্পগুলিতে ১০০ শতাংশ বিদেশি বিনিয়োগ স্বয়ংক্রিয়ভাবেই অনুমোদিত হয়। পুরনো ফার্মা প্রকল্পগুলিতে ৭৪ শতাংশ বিদেশি বিনিয়োগ স্বয়ংক্রিয়ভাবে অনুমোদিত। এর বেশি বিনিয়োগ হলে তখন সরকারের অনুমতির প্রয়োজন হয়। গত ৫ বছরে  ফার্মাসিউটিক্যালস ক্ষেত্রে মোট ৪৩,৭১৩ কোটি টাকার প্রত্যক্ষ বিদেশি বিনিয়োগ এসেছে। গত আর্থিক বছরে এই ক্ষেত্রে প্রত্যক্ষ বিদেশি বিনিয়োগের হার ৫৮ শতাংশ বেড়েছে।
AC/SD/DM
(
কেন্দ্রীয়মন্ত্রিসভা
নয়াদিল্লিতে ইউনিভার্সাল পোস্টাল ইউনিয়ন -এর একটি আঞ্চলিক কার্যালয় স্থাপনের প্রস্তাবে সম্মতি কেন্দ্রীয় মন্ত্রিসভার
নয়াদিল্লি, ৩১ মে, ২০২৩
প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ নয়াদিল্লিতে ইউনিভার্সাল পোস্টাল ইউনিয়ন -এর একটি আঞ্চলিক কার্যালয় স্থাপনের প্রস্তাব অনুমোদিত হল। ইউপিইউ-এর সঙ্গে একটি চুক্তি সম্পাদনের মাধ্যমে আঞ্চলিক পর্যায়ে ইউপিইউ-এর উন্নয়নের লক্ষ্যে সহযোগিতা ও প্রযুক্তিগত সহায়তা সম্পর্কিত কর্মপ্রচেষ্টাকে বাস্তবায়িত করতেই মন্ত্রিসভার এই সিদ্ধান্ত।
মন্ত্রিসভার এই অনুমোদনদানের ফলে ডাক পরিষেবার ক্ষেত্রে বহুপাক্ষিক সংস্থা ও সংগঠনগুলিতে ভারত এক গুরুত্বপূর্ণ ভূমিকা পালনের সুযোগ পাবে। এজন্য জোর দেওয়া হবে দক্ষিণ-দক্ষিণ ত্রিপাক্ষিক সহযোগিতার ওপর। ভারতে একজন ফিল্ড প্রোজেক্ট এক্সপার্ট সহ অন্যান্য কর্মীদের নিয়োগের মাধ্যমে ইউপিইউ-এর এই আঞ্চলিক কার্যালয়টি স্থাপিত হবে। ডাক পরিষেবার ক্ষেত্রে ক্ষমতা ও দক্ষতা বৃদ্ধি, প্রয়োজনীয় প্রশিক্ষণ, ডাক পরিষেবার মানোন্নয়ন, ডাক প্রযুক্তির প্রসার, ই-কমার্স এবং বাণিজ্যিক প্রসারের ওপর বিশেষ গুরুত্ব দেওয়া হবে। ইউপিইউ-এর সঙ্গে সমন্বয় রক্ষা করে আঞ্চলিক কার্যালয়টি কাজ করবে বলে প্রস্তাবে জানানো হয়েছে।
সরকারি সিদ্ধান্তকে অনুসরণ করে প্রস্তাবটি বাস্তবায়িত হলে অন্যান্য দেশগুলিতে ভারতের কূটনৈতিক কাজকর্মের যেমন প্রসার ঘটবে, অন্যদিকে তেমনই বিভিন্ন দেশের সঙ্গে ভারতের সম্পর্কও আরও শক্তিশালী হয়ে উঠবে। বিশেষত প্রশান্ত মহাসাগরীয় অঞ্চলে ভারতের ভূমিকা হয়ে উঠবে বিশেষভাবে গুরুত্বপূর্ণ। বিশ্বের ডাক পরিষেবা সম্পর্কিত মঞ্চগুলিতে ভারতের উপস্থিতি বিশেষভাবে অনুভূত হবে বলেও প্রস্তাবে জানানো হয়েছে।
CG/SKD/DM/....
(Visitor Counter : 51
কেন্দ্রীয়মন্ত্রিসভা
স্বাস্থ্যক্ষেত্রে গবেষণার জন্য ভারত এবং মায়ানমারের মধ্যে স্বাক্ষরিত সমঝোতাপত্রটিতে কেন্দ্রীয় মন্ত্রিসভার অনুমোদন
নয়াদিল্লী, ৩০ জুন, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ভারতের ইন্ডিয়ান কাউন্সিল অফ মেডিকেল রিসার্চ  এবং মায়ানমারের স্বাস্থ্য ও ক্রীড়া মন্ত্রকের চিকিৎসা গবেষণা দপ্তরের মধ্যে স্বাক্ষরিত সমঝোতাপত্র নিয়ে আলোচনা হয়েছে। ২০২০র ফেব্রুয়ারি মাসে নতুন দিল্লীতে এই সমঝোতা স্বাক্ষরিত হয়েছিল।
এই সমঝোতাপত্রের মূল বিষয় ছিল স্বাস্থ্য সংক্রান্ত গবেষণার জন্য দুই সংস্থার মধ্যে পারস্পরিক বোঝাপড়া গড়ে তোলা। এর মূল উদ্দেশ্যগুলি হল :
ক) পারস্পরিক আলোচনার মাধ্যমে চিহ্নিত সংক্রমিত ব্যাধি দূরীকরণ
খ) নতুন নতুন ভাইরাসের সংক্রমণ প্রতিহত করার জন্য প্রয়োজনীয় নেটওয়ার্ক গড়ে তোলা
গ) গবেষণার পদ্ধতি, বিভিন্ন চিকিৎসা উপাদানের পরীক্ষা-নিরীক্ষা এবং সেগুলির নিয়মাবলীর ওপর প্রশিক্ষণ/দক্ষতার বিকাশ ঘটানো।
ঘ) নীতি-নির্দেশিকাগুলির মধ্যে সাযুজ্য গড়ে তোলা
কর্মশালা, বৈঠক এবং গবেষণা প্রকল্পগুলির জন্য যে তহবিলের প্রয়োজন সে বিষয়ে বিভিন্ন সময় আলোচনার মাধ্যমে সিদ্ধান্ত নেওয়া হবে। সংশ্লিষ্ট দুই পক্ষ একটি যৌথ কর্মীগোষ্ঠী গড়ে তুলবে। এই গোষ্ঠীর বৈঠক পর্যায়ক্রমে ভারত ও মায়ানমারে অনুষ্ঠিত হবে। যে দেশ প্রতিনিধিদের পাঠাবে সেই দেশকে ভিসা, থাকার ব্যবস্থা, স্বাস্থ্য বীমা এবং যাতায়াতের খরচ বহন করতে হবে। যে দেশে বৈঠক অনুষ্ঠিত হবে সেই দেশ বৈঠকের ব্যয়ভার বহন করবে।
CG/CB/NS
(Visitor Counter : 131
স্বাস্থ্যওপরিবারকল্যাণমন্ত্রক
কোভিড – ১৯ এর সর্বশেষ তথ্য
নতুন দিল্লি, ৮ মে, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করেছে। উচ্চপর্যায়ে এগুলি নিয়ে প্রতিনিয়ত পর্যালোচনা করা হচ্ছে।
কেন্দ্রীয় স্বাস্থ্য ও পরিবার কল্যাণ মন্ত্রী ড. হর্ষ বর্ধন, আজ তামিলনাডু, কর্ণাটক ও তেলেঙ্গানার স্বাস্থ্য মন্ত্রীদের সঙ্গে ভিডিও কনফারেন্সের মাধ্যমে কোভিড – ১৯ এর পরিস্থিতির বিষয়ে পর্যালোচনা করেন। তিনি এই বৈঠকে সিভিয়ার অ্যাকিউট রেসপিরেটরি ইনফেকশান  এবং ইনফ্লুয়েঞ্জার নমুনা পরীক্ষা বৃদ্ধি এবং অন্য রাজ্য থেকে ফিরে আসা পরিযায়ী শ্রমিকদের কোয়ারান্টাইনের ব্যবস্থা করার উপর জোর দেন।
আইসিএমআর, প্লাজমা নিয়ে দ্বিতীয় পর্যায়ের প্ল্যাসিড ট্রায়ালের উদ্যোগ নিয়েছে। ইতিমধ্যেই কোভিড – ১৯ ন্যাশনাল এথিক্স কমিটি থেকে একাজের অনুমতি পাওয়া গেছে। মহারাষ্ট্রের ৫টি, গুজরাটের ৪টি, রাজস্থান, তামিলনাডু, মধ্যপ্রদেশ এবং উত্তরপ্রদেশের ২টি ও পঞ্জাব, কর্ণাটক, তেলেঙ্গানা ও চন্ডীগড়ের ১টি হাসপাতালের রোগীদের উপর এই পরীক্ষা চালানো হবে।
আজ পর্যন্ত দেশে ২১৬টি জেলায় সংক্রমণের কোনো খবর নেই। গত ২৮ দিনে ৪২টি জেলায়, ২১ দিনে ২৯টি জেলায়, ১৪ দিনে ৩৬টি জেলায় এবং ৭ দিনে ৪৬টি জেলায় নতুন কোনো সংক্রমণের খবর পাওয়া যায় নি।
স্বাস্থ্য মন্ত্রক, বিদেশ থেকে যারা ফিরে আসছেন, যারা কোভিড আক্রান্তদের সংস্পর্শে ছিলেন এবং যাদের কোভিড সংক্রমণ হয়েছিল, তাদের জন্য হোটেল, লজ সহ বিভিন্ন ফ্ল্যাটে কোয়ারান্টাইন এবং আইসোলেশনের বিষয়ে অতিরিক্ত একটি নির্দেশিকা জারি করেছে। এই নির্দেশিকাটি দেখতে হলে নিচের লিঙ্কে ক্লিক করুন -
https://www.mohfw.gov.in/pdf/Additionalguidelinesforquarantineofreturneesfromabroadcontactsisolationofsuspectorconfirmedcaseinprivatefacilities.pdf
শেষ পাওয়া খবরে দেশে আক্রান্তের সংখ্যা ৫৬,৩৪২ জন। গত ২৪ ঘন্টায় আক্রান্ত হয়েছে ৩৩৯০ জন। সুস্থ হয়ে বাড়ি ফিরে গেছেন মোট ১৬,৫৪০ জন। মোট আক্রান্তের ২৯.৩৬ শতাংশ সুস্থ হয়ে বাড়ি ফিরেছেন। এদের মধ্যে গত ২৪ ঘন্টায় ১২৭৩ জন সুস্থ হয়েছেন। আক্রান্তদের মধ্যে ৩.২ শতাংশ সংক্রমিতকে অক্সিজেন দিতে হচ্ছে। আইসিইউতে রয়েছেন, ৪.৭ শতাংশ। ভেন্টিলেটরে রাখা হয়েছে, ১.১ শতাংশ রোগীকে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন।
https://www.mohfw.gov.in/pdf/coronvavirushelplinenumber.pdf
(CG/CB/SFS
বিদ্যুৎমন্ত্রক
কেন্দ্রীয় অর্থমন্ত্রী ত্রিপুরার মোহনপুরে ১৩২/৩৩/১১ কেভি সাবস্টেশনের উদ্বোধন করেছেন
নতুন দিল্লি, ৩০ আগস্ট, ২০২১
কেন্দ্রীয় অর্থমন্ত্রী শ্রীমতি নির্মলা সীতারামন ২৭ আগস্ট ত্রিপুরার মোহনপুরে নবনির্মিত ১৩২/৩৩/১১ কেভি বিদ্যুৎ সাব স্টেশনের উদ্বোধন করেছেন। ওই অনুষ্ঠানে ত্রিপুরার মুখ্যমন্ত্রী শ্রী বিপ্লব কুমার দেব, উপমুখ্যমন্ত্রী শ্রী জিষ্ণু দেববর্মা ছাড়াও ত্রিপুরার শিক্ষা মন্ত্রী শ্রী রতন লাল নাথ উপস্থিত ছিলেন।
পাওয়ার গ্রিড কর্পোরেশন অফ ইন্ডিয়া লিমিটেড এই সাবস্টেশনটি নির্মাণ করেছে। উত্তর-পূর্বাঞ্চলের বিদ্যুৎ ব্যবস্থা উন্নয়ন প্রকল্প, নর্থ ইস্টার্ন রিজিওন পাওয়ার সিস্টেম ইমপ্রুভমেন্ট প্রজেক্ট-এর মাধ্যমে এই সাবস্টেশনটি নির্মাণ করা হয়েছে। দেশের উত্তর-পূর্বাঞ্চলের অর্থনৈতিক উন্নয়নের জন্য ভারত সরকার এই প্রকল্পটি তৈরি করেছে। পাওয়ার গ্রিড এর মাধ্যমে এই প্রকল্প বাস্তবায়ন করা হচ্ছে আসাম, মনিপুর, মেঘালয়, মিজোরাম, নাগাল্যান্ড এবং ত্রিপুরায়।
এই প্রকল্পের মূল উদ্দেশ্য হচ্ছে উত্তর-পূর্বাঞ্চলের সার্বিকভাবে অর্থনৈতিক উন্নয়নের জন্য ভারত সরকারের অঙ্গীকার রূপায়িত করার পাশাপাশি পরিকাঠামোকে শক্তিশালী করা। এই প্রকল্পের মাধ্যমে একটি নির্ভরযোগ্য পাওয়ার গ্রিড তৈরি করবে এবং উত্তর-পূর্বাঞ্চলের রাজ্যগুলিকে বিদ্যুতের সুবিধা প্রদান করবে।
পাওয়ার গ্রিড এর মাধ্যমে বর্তমানে ১৭২,১৫৪ সিকেএম ট্রান্সমিশন লাইন, ২৬২ টি সাবস্টেশন মারফত ৪৪৬,৯৪০ এমভিএ বিদ্যুৎ পরিবহনের ক্ষমতা রয়েছে।
CG/ SB
(Visitor Counter : 144
প্রতিরক্ষামন্ত্রক
সামরিক মহড়া হ্যান্ড-ইন-হ্যান্ড-২০১৯এর প্রস্তুতি
নয়াদিল্লি, ০৩ ডিসেম্বর, ২০১৯
আগামী ৭ই ডিসেম্বর থেকে মেঘালয়ের উমরিতে ভারত এবং চীনের মধ্যে শুরু হতে চলেছে অষ্টম ‘হ্যান্ড-ইন-হ্যান্ড-২০১৯’ শীর্ষক যৌথ সামরিক মহড়া। রাষ্ট্রপুঞ্জের সন্ত্রাস দমনের নিয়ম-নীতি মেনেই এই সামরিক মহড়া অনুষ্ঠিত হচ্ছে। এই মহড়ায় চীনের তিব্বত মিলিটারি গ্রুপ এবং ভারতের সেনাবাহিনীর ১৩০ জন করে সেনা অংশ নিচ্ছেন। ১৪ দিন ধরে চলবে এই মহড়া।
সন্ত্রাস দমনের কৃৎকৌশল এবং পরিকল্পনা নিয়ে দুই দেশের সেনাবাহিনী এই মহড়ায় প্রশিক্ষণ চালাবে। এর পাশাপাশি সন্ত্রাস দমনের জন্য দুই দেশের উন্নত অস্ত্রের ব্যবহার এবং বিভিন্ন কেস স্টাডি নিয়ে আলোচনা হবে। একইসঙ্গে ত্রাণ এবং উদ্ধারকার্যের বিষয় নিয়েও মহড়া এবং আলোচনার আয়োজন করা হয়েছে।
CG/SS/NS
(Visitor Counter : 41
কেন্দ্রীয়মন্ত্রিসভা
প্রবাসী ভারতীয় বিবাহ নিবন্ধীকরণ বিল, ২০১৯ প্রণয়নে মন্ত্রিসভার অনুমোদন
নয়াদিল্লি, ১৩ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে প্রবাসী ভারতীয় বিবাহ নিবন্ধীকরণ বিল, ২০১৯ প্রণয়নের অনুমোদন মিলেছে। এই বিল কার্যকর হলে ভারতীয় নাগরিকদের সুরক্ষা আরও বাড়বে বিশেষ করে প্রবাসী ভারতীয়দের সঙ্গে বিবাহিত মহিলাদের ওপর তাঁদের স্বামীদের অত্যাচার রোধ করা সম্ভব হবে। একই সঙ্গে, সমগ্র বৈবাহিক ব্যবস্থায় আরও স্বচ্ছতা আসবে।
এই বিলের আইনি কাঠামোতেও সংশোধনের সংস্থান থাকছে, যার ফলে স্ত্রীর ওপর প্রবাসী ভারতীয় স্বামীর নির্যাতন রোধ করা সম্ভব হবে। একইভাবে, প্রবাসী ভারতীয়দের সঙ্গে বিবাহ সূত্রে আবদ্ধ ভারতীয় নাগরিকদের শোষণের বিরুদ্ধে সুরক্ষা প্রদান করবে। বিলটি পাশ হলে বিবাহ সূত্রে আবদ্ধ প্রবাসী ভারতীয়দের ভারতে বা বিদেশস্থিত ভারতীয় মিশনে নাম নিবন্ধীকরণ করতে হবে। এছাড়াও, ১৯৬৭ সালের পাসপোর্ট আইনে এবং ১৯৭৩-র ফৌজদারি বিধিতে প্রয়োজনীয় সংশোধন আনা হবে। এই বিল কার্যকর হলে প্রবাসী ভারতীয়দের সঙ্গে বিবাহ সূত্রে আবদ্ধ ভারতীয় মহিলারা বিশেষভাবে উপকৃত হবেন।
CG/BD/SB
(Visitor Counter : 68
প্রধানমন্ত্রীরদপ্তর
সুষমা স্বরাজের প্রথম প্রয়াণ দিবসে প্রধানমন্ত্রী তাঁকে স্মরণ করেছেন
নতুনদিল্লি, ৬ই আগস্ট, ২০২০
প্রধানমন্ত্রী শ্রী নরেন্দ্র মোদী আজ প্রাক্তন বিদেশ মন্ত্রী স্বর্গীয়া সুষমা স্বরাজের প্রথম প্রয়াণ দিবসে তাঁকে স্মরণ করেছেন।
এক ট্যুইট বার্তায় প্রধানমন্ত্রী বলেছেন, “সুষমাজিকে তাঁর প্রথম প্রয়াণ দিবসে স্মরণ করছি। অকালে তাঁর দুর্ভাগ্যজনক প্রয়াণে সকলে শোকাহত হয়েছিলেন। নিঃস্বার্থভাবে তিনি দেশের সেবা করেছেন। আন্তর্জাতিক মঞ্চে ভারতের জন্য তিনি সবসময়ই সোচ্চার ছিলেন।“
(CG/CB
প্রধানমন্ত্রীরদপ্তর
বন্যপ্রাণী সংরক্ষণে যাঁরা কাজ করে চলেছেন বিশ্ব বন্যপ্রাণী দিবসে তাঁদের শুভেচ্ছা জানিয়েছেন প্রধানমন্ত্রী
নয়াদিল্লি, ০৩ মার্চ, ২০২১
বন্যপ্রাণী সংরক্ষণে যাঁরা কাজ করে চলেছেন, বিশ্ব বন্যপ্রাণী দিবসে তাঁদের শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় প্রধানমন্ত্রী বলেছেন, “#বিশ্ব বন্যপ্রাণী দিবস – এ, বন্যপ্রাণী সংরক্ষণের পক্ষে যাঁরা কাজ করে চলেছেন, তাঁদের সকলকে আমি শুভেচ্ছা জানাচ্ছি। সিংহ, বাঘ কিংবা চিতা ভারতে বিভিন্ন প্রাণীর সংখ্যা ক্রমশই বৃদ্ধি পাচ্ছে। আমাদের বন ও পশুদের নিরাপদ আবাসস্থল সুরক্ষার জন্য যথাসাধ্য প্রয়াস চালিয়ে যাওয়া উচিৎ”।
নীতিআয়োগ
নীতি আয়োগ, রকি মাউন্টেন ইনস্টিটিউট এবং আর এম আই ইন্ডিয়া 'ভারতে বৈদ্যুতিক যানবাহনে ব্যাংকিং' বিষয়ে প্রতিবেদন প্রকাশ করেছে
নতুন দিল্লি, ২১ জানুয়ারি, ২০২২
নীতি আয়োগ, রকি মাউন্টেন ইনস্টিটিউট এবং আর এন আই ইন্ডিয়া আজ 'ভারতে ইলেকট্রিক যানবাহনের ওপর ব্যাংকিং' সংক্রান্ত একটি প্রতিবেদন প্রকাশ করেছে। যা বৈদ্যুতিক গতিশীলতা ইকোসিস্টেমে ক্ষুদ্র ঋণের জন্য অগ্রাধিকার খাতে স্বীকৃতির জন্য গুরুত্ব দেয়। এই প্রতিবেদনটি রিজার্ভ ব্যাঙ্ক অফ ইন্ডিয়ার অগ্রাধিকার খাতে ঋণ দান নির্দেশিকা গুলির ক্ষেত্রে অন্তর্ভুক্ত করার জন্য বিবেচনার সুপারিশ করা হয়েছে।
ভারতের ব্যাঙ্কিং এবং নন- ব্যাঙ্কিং আর্থিক সংস্থা গুলির মাধ্যমে ২০২৫ সালের মধ্যে ৪০ হাজার কোটি টাকা এবং ২০৩০ সালের মধ্যে ৩.৭ লক্ষ কোটি টাকার বৈদ্যুতিক যান বাজারে নিয়ে আসার সম্ভাবনা অর্জন করবে।
CG/ SB
(Visitor Counter : 128
সড়কপরিবহণওমহাসড়কমন্ত্রক
অক্সিজেন বহনকারী যানবাহনের পারমিট রাখার বাধ্যবাধকতায় ছাড়
নতুন দিল্লী, ২১শে সেপ্টেম্বর, ২০২০
কোভিড-19 অতিমারী পরিস্থিতিতে আগামী মার্চ ২০২১ পর্যন্ত অক্সিজেন বহনকারী যানবাহনের পারমিট রাখার বাধ্যবাধকতায় ছাড় ঘোষনা করেছে সড়ক পরিবহন এবং মহাসড়ক মন্ত্রক। এটি একটি অত্যন্ত গুরুত্বপূর্ণ পদক্ষেপ।
মন্ত্রক সূত্রে বিশেষ ভাবে জানানো হয়েছে, যে সমস্ত যানবাহন শুধুমাত্র অক্সিজেন বহন করে সেই সব যানবাহনে আগামী ৩১ শে মার্চ, ২০২১ পর্যন্ত করোনা সংক্রমণকালে, মোটর ভেহিকলস আইন ১৯৮৮ র ৬৬ ধারার উপধারা ১ প্রযোজ্য হবে না।
অক্সিজেন সিলেন্ডার বা অক্সিজেন ট্যাঙ্ক বহনকারী যানবাহন পরিচালনকারী সংস্থাগুলি, রাজ্যের মধ্যে বা আন্ত:রাজ্য অক্সিজেন সরবরাহ করার ক্ষেত্রে কিছু অসুবিধার সম্মুখীন হচ্ছে এমন কিছু খবর গোচরে আসার পর এই গুরুত্বপূর্ণ সিদ্ধান্ত নেওয়া হয়।
কোভিড-19 এর চিকিৎসার জন্য অক্সিজেন অত্যন্ত গুরুত্বপূর্ণ বস্তু, সেই কারনেই মন্ত্রকের পক্ষ থেকে ২১শে সেপ্টেম্বর ২০২০তে প্রকাশিত বিজ্ঞপ্তি নাম্বার SO 3204 জারি করে বলা হয়েছে, অক্সিজেন বহনকারী যানবাহনের ক্ষেত্রে পারমিট রাখার বাধ্যবাধকতা, মোটর ভেহিকলস আইন ১৯৮৮র ৬৬ ধারার উপধারা ১ প্রযোজ্য হবেনা।
এর ফলে দেশজুড়ে অত্যাবশ্যক সামগ্রী এবং অক্সিজেন সরবরাহ নিশ্চিত ও মসৃণ হবে বলে জানানো হয়েছে।
(CG/PPM
ভূ-বিজ্ঞানমন্ত্রক
৮ নভেম্বর ২০২২, মঙ্গলবার পূর্ণ গ্রাস চন্দ্রগ্রহণ
নয়াদিল্লি, ৬ নভেম্বর ২০২২
এ মাসের ৮ নভেম্বর, মঙ্গলবার পূর্ণ গ্রাস চন্দ্রগ্রহণ হবে। চন্দ্রোদয়ের সময় ভারতের সমস্ত জায়গা থেকে এই চন্দ্রগ্রহণ দেখা যাবে। যদিও আংশিক গ্রহণের শুরু এবং চন্দ্রগ্রহণের পূর্ণ পর্যায় ভারতের কোনো জায়গা থেকেই দেখা যাবে না তার কারণ এই দুটি ধাপ চন্দ্রোদয়ের পূর্বেই ঘটে যাবে। পূর্ণ গ্রাস এবং আংশিক চন্দ্রগ্রহণের বিভিন্ন পর্যায় দেশের পূর্বাঞ্চলীয় এলাকাগুলি থেকে দৃশ্যমান হবে। আংশিক পর্যায়ের শেষাংশ দেশের বাকি এলাকাগুলি থেকে দেখা যাবে। দক্ষিণ আমেরিকা, উত্তর আমেরিকা, অস্ট্রেলিয়া, এশিয়া ও উত্তর অ্যাটলান্টিক মহাসাগর এবং প্রশান্ত মহাসাগরীয় এলাকা থেকে এই গ্রহণ দৃশ্যমান হবে। গ্রহণের শুরু ভারতীয় সময় দুপুর ২-৩৯ মিনিটে। পূর্ণ গ্রাস গ্রহণ শুরু হবে ভারতীয় সময় ৩-৪৬ মিনিটে। গ্রহণের পূর্ণ পর্যায় শেষ হবে ভারতীয় সময়ে ৫-১২ মিনিটে এবং আংশিক পর্যায়ের শেষের সময় হল ভারতীয় সময় অনুসারে ৬-১৯ মিনিট।
দেশের পূর্বাঞ্চলে কলকাতা এবং গুয়াহাটিতে চন্দ্রোদয়ের সময় গ্রহণের পূর্ণ পর্যায় চলবে। কলকাতাতে চন্দ্রোদয় থেকে পূর্ণ গ্রাস চন্দ্রগ্রহণ চলার সময়কাল ২০ মিনিট এবং চন্দ্রোদয় থেকে আংশিক গ্রহণ শেষ হওয়ার সময়কাল ১ ঘন্টা ২৭ মিনিট। গুয়াহাটিতে চন্দ্রোদয় থেকে পূর্ণ গ্রাস চন্দ্রগ্রহণ চলার সময়কাল ৩৮ মিনিট এবং চন্দ্রোদয় থেকে আংশিক গ্রহণ শেষ হওয়ার সময়কাল ১ ঘন্টা ৪৫ মিনিট।
দেশের অন্য শহরগুলি যেমন দিল্লি, মুম্বাই, চেন্নাই ও বেঙ্গালুরু থেকে পূর্ণ গ্রাসের শেষে আংশিক গ্রহণের পর্যায় চলবে এবং এই শহরগুলিতে চন্দ্রোদয় থেকে আংশিক গ্রহণ শেষ হতে সময় লাগবে যথাক্রমে ৫০ মিনিট, ১৮ মিনিট, ৪০ মিনিট এবং ২৯ মিনিট।
ভারত থেকে পরবর্তী চন্দ্রগ্রহণ দেখা যাবে ২০২৩-এর ২৮ অক্টোবর যা হবে আংশিক গ্রহণ। ভারতে শেষ চন্দ্রগ্রহণ দেখা গিয়েছিল ২০২১-এর ১৯ নভেম্বর যেটিও ছিল আংশিক গ্রহণ। পূর্ণিমার দিনই চন্দ্রগ্রহণ হয় যখন সূর্য ও চাঁদের মাঝখানে পৃথিবী একই সরলরেখায় আসে। পূর্ণ গ্রাস চন্দ্রগ্রহণ তখনই হয় যখন পৃথিবীর পূর্ণ ছায়া এসে পড়ে চাঁদের ওপর। আংশিক চন্দ্রগ্রহণ হয় যখন পৃথিবীর আংশিক ছায়া পড়ে চাঁদের ওপর।
পশ্চিমবঙ্গে কলকাতা, মেদিনীপুর, মুর্শিদাবাদ, শিলিগুড়ি ও কোচবিহার থেকে এই চন্দ্রগ্রহণ দেখা যাবে।
PG/AB/DM/
(Visitor Counter : 693